दैनिक एक घण्टाभन्दा बढी मोबाइल फोनको प्रयोग गर्नाले स्वास्थ्यसम्बन्धी समस्या उत्पन्न हुन्छ । एक दशकसम्म मोबाइल प्रयोग गर्नाले विशेष प्रकारको मस्तिष्कको क्यान्सर–एकस्टिक न्युरोमा हुने खतरा २० प्रतिशतले बढ्छ । त्यस्तै, सामान्य किसिमको मष्तिस्क क्यान्सर ग्लियोमा हुने ३० प्रतिशत मोबाइल प्रयोगकर्तामा रहन्छ । धेरै बेर कुरा गर्दा र दाहिने कानले सुन्दा टाउको दुख्ने, मष्तिस्क सुस्त हुने, मुटुनिर मोबाइल बोक्दा बेलाबेलामा मुटु च्वास्स च्वास्स दुख्न सक्छ । मोबाइल फोन प्रयोग गर्ने साइडमा गिर्खा देखिने, देखिएको गिर्खामा परिवर्तन भई मुखको क्यान्सर बन्ने गरेको अनुसन्धानबाट प्रमाणित भएको छ । रक्तकोषलाई नकारात्मक असर पार्ने, मस्तिष्कलाई आवश्यक अक्सिजन पु¥याउन नसक्ने हुनाले नै टाउको दुख्ने, रिंगटा लाग्ने, थकान महसुस हुनेलगायतका लक्षण देख्न सकिन्छ ।
